Godišnji izvještaj o provedbi programskog ugovora ak. godina 2018./2019.

OPĆI PODACI

Naziv visokog učilišta: Veleučilište „Marko Marulić“ u Kninu

Adresa: Knin, Krešimirova 30

Odgovorna osoba (čelnik visokog učilišta): Lovorka Blažević, v.pred.

Kontakt osoba (za dodatna pojašnjenja): Lovorka Blažević, v.pred.

Kontakt e-mail (za dodatne pojašnjenja): info@veleknin.hr

Kontakt telefon (za dodatna pojašnjenja): 022/664-450

# KRATKI OPIS PROVEDBE PROGRAMSKOG UGOVORA NA VISOKOM UČILIŠTU

S ciljem prilagođavanja tržištu rada Veleučilište je u protekloj akademskoj godini započelo s aktivnostima za izradu dva nova studijska programa iz područja biotehničkih znanosti, novog specijalističkog diplomskog stručnog studija u polju prehrambena tehnologija i novog preddiplomskog stručnog studija u polju poljoprivreda (agronomija). Kao ustanova i dalje ostajemo fokusirani na STEM područje kao pokretača razvoja društva i gospodarstva. Izrađene su ankete u cilju postizanja ciljeva programskog financiranja i to: Upitnik o zadovoljstvu poslodavaca stručnim studijima Veleučilišta, Upitnik o zadovoljstvu diplomiranih studenata stručnih studija Veleučilišta te Analiza zapošljivosti završenih studenata. Isto tako Veleučilište prati kretanje zapošljavanja završenih studenata Veleučilišta prema studijskim programima.

# Financiranje nastavne djelatnosti

## Temeljno financiranje nastavne djelatnosti

|  |  |  |  |
| --- | --- | --- | --- |
|  | Broj studenata temeljem kojih je ostvareno pravo na subvenciju (x) | Iznos subvencije za studenta (y) | Ukupno dobiven iznos po kategoriji (x\*y) |
| Studenti koji su prvi puta upisali 1. godinu - DH | 35 | 3.700,00 | 129 500,00 |
| Studenti koji su prvi puta upisali 1. godinu -STEM | 14 | 5.100,00 | 71 400,00 |
| Studenti koji su prvi puta upisali 1. godinu -UMJETNIČKO |  |  |  |
| Studenti viših godina - DH | 41 | 3.700,00 | 151 700,00 |
| Studenti viših godina - STEM | 15 | 5.100,00 | 76 500,00 |
| Studenti viših godina - UMJETNIČKO |  |  |  |
| **UKUPNO** | 105 |  | 429 100,00 |

Veleučilište „Marko Marulić“ u Kninu u 2018/19 akademskoj godini izvodilo je pet studijskih programa i to četiri preddiplomska stručna studija i jedan specijalistički diplomski stručni studij. Upisne kvote:

* Preddiplomski stručni studij Trgovinsko poslovanje s poduzetništvom
  + Redoviti studenti 40
  + Izvanredni studenti 40
* Preddiplomski stručni studij Prehrambena tehnologija
  + Redoviti studenti 60
* Preddiplomski stručni studij Poljoprivreda krša – Biljna proizvodnja
  + Redoviti studenti 30
* Preddiplomski stručni studij Poljoprivreda krša – Stočarstvo krša
  + Redoviti studenti 30
* Specijalistički diplomski stručni studij Ekonomski i normativni okvir poduzetnišva
  + Redoviti studenti 20
  + Izvanredni studenti 10

Veleučilište se suočava sa slabljenjem interesa za studiranje na svim studijskim programima iz područja biotehničkih znanosti, posebno na preddiplomskom stručnom studiju Poljoprivreda krša – Stočarstvo krša. Stoga je u akademskoj 2018/19 godini Stručno vijeće Veleučilišta donijelo odluku o pripremi dva nova studijska programa i to jedan studijski program iz područja biotehničkih znanosti, polje poljoprivreda (preddiplomski stručni studij) koji bi objedinio dva postojeća studija iz navedenog polja i jedan studijski program iz područja biotehničkih znanosti, polje prehrambena tehnologija (specijalistički diplomski studij) kako bi studentima diplomskih studija iz polja prehrambena tehnologija omogućili nastavak studija na Veleučilištu.

## Financiranje nastavne djelatnosti temeljeno na rezultatima

* *Navesti podatke temeljem kojih je dobiveno financiranje i iznos financiranja*

|  |  |  |
| --- | --- | --- |
| Broj završenih redovitih studenata u akademskoj godini 2017./2018. (z) | Broj upisanih redovitih studenata u akademskoj godini (u) | Omjer z/n |
| 52 | 302 | 0,172 |

Iznos dobiven za financiranje nastavne djelatnosti temeljeno na rezultatima: 22.258,06 HRK.

## Aktivnosti

* U tablici je potrebno upisati aktivnosti koje su se provodile u svrhu ostvarenje ciljeva programskog ugovora u dijelu nastavne djelatnosti

|  |  |  |  |
| --- | --- | --- | --- |
| Aktivnost | Kratki opis aktivnosti | Okvirno uloženo financiranje (iz sredstava programskog ugovora) | Mjerljivi ishod |
|  |  |  |  |
| Provedba studijskih programa i ostvarivanje ishoda učenja | Izvođenje nastave na svim studijima, administrativne i potporne djelatnosti s ciljem poboljšanja procesa učenja, povećanja završnosti i zapošljivosti te pristupa visokom obrazovanju | 334.406,22 kn | Sve aktivnosti vezane za nastavu uspješno su izvedene. |
| Provedba aktivnosti u cilju identifikacije potreba tržišta rada te razvoja gospodarstva i društva. | Provedeni su i analiziran upitnici i to: Upitnik o zadovoljstvu poslodavaca stručnim studijima Veleučilišta, Upitnik o zadovoljstvu diplomiranih studenata stručnih studija Veleučilišta te Analiza zapošljivosti završenih studenata. Isto tako Veleučilište prati kretanje zapošljavanja završenih studenata Veleučilišta prema studijskim programima. | 1.000,00 kn | Rezultati provedenih upitnika |
| Plaćanje vanjskih suradnika za održavanje dijela nastave za koji Veleučilište nema vlastiti kadar | Ugovaranje, praćenje, evidentiranje nastave u sustavu ISEP, obračun i plaćanje vanjske suradnje | 507.754,59 kn | Plaćena akademska godina. |
| Identifikacija studenata podzastupljenih i ranjivih skupina (slabijeg socio-ekonomskog statusa) | Provedena analiza studenata za polaznu akademsku godinu 2017/18 | n/p | Broj studenata podzastupljenih i ranjivih skupina |
| Stipendiranje i nagrađivanje studenata | Veleučilište stipendira studente i to za izvrsnost (3 stipendije) i socio-ekonomski status (5 stipendija).  Veleučilište nagrađuje najbolje studente u svojoj generaciji tablet računalima. | 81.819,08 kn | Dodijeljeno 8 stipendija  Dodijeljeno 4 tablet računala. |

# Financiranje specifičnog profila institucije

* *Navesti specifične ciljeve (Prilog 2 Ugovoru) – te izvijestiti o postizanju ciljane vrijednosti u ak. god. 2018./2019.*
* *Opisati aktivnosti koje su se provodile u svrhu postizanja dogovorenih specifičnih ciljeva*

|  |  |  |  |
| --- | --- | --- | --- |
| Aktivnost | Kratki opis aktivnosti | Okvirno uloženo financiranje (iz sredstava programskog ugovora) | Mjerljivi ishod |
| Osiguravanje dolazne mobilnosti nastavnika | Poticanje nastavnika na odlaznu mobilnost radi ugovaranja dolazne mobilnosti. U ak. godini 2018./2019. ostvarene su 3 odlazne mobilnosti nastavnika.  Poticanje sudjelovanje nastavnika na međunarodnim konferencijama.  Organiziranje konferencije radi promoviranja Veleučilišta i privlačenja dolaznih nastavnika. | n/p | U ak. godini 2018./2019. ostvarene su 2 dolazne mobilnosti nastavnika.  Cilj mobilnosti bile su aktivnosti predavanja, izmjena informacija između nastavnika, razmjena iskustava i znanja između kolega, poticanje na međunarodnu razmjenu između ustanova.  Dodana vrijednost mobilnosti:  Za matičnu instituciju:  intenziviranje razmjene između institucija partnera, omogućavanje studentima prezentacije različitih pristupa u poučavanju  Za prihvatnu instituciju:  Razmjena u cilju ispitivanja mogućnosti znanstvene suradnje i razmjene znanja i iskustava  Za nastavnika:  Razmjena iskustava u vezi Erasmus programa razmjene te konzultacije o mogućnostima zajedničke suradnje u znanstvenim projektima.   * dr.sc. Renata Stasiak Betlejewska * dr.sc. Robert Ulewitz   Razdoblje mobilnosti od  18/03/2018 do 24/03/2019.  Czestochowa University of Technology, Czestochowa, Poland |
| Osiguravanje dolazne mobilnosti studenata | Poticanje studenata na odlaznu mobilnost radi promoviranja Veleučilišta i privlačenja dolaznih studenata. Dana 14.5.2019. u organizaciji Alumni kluba i Studentskog zbora Veleučilišta Marko Marulić održano je informativno predavanje na temu Erasmus+. Željana Bjelja, završena studentica Veleučilišta „Marko Marulić“ u Kninu te Agronomskog fakulteta Sveučilišta u Zagrebu, dobitnica Rektorove nagrade Sveučilišta u Zagrebu za znanstveni rad iz područja biotehničkih znanosti, sa studentima je podijelila svoja interesantna iskustva sa čak 5 međunarodnih razmjena. | n/p | U ak. godini 2018./2019. nisu ostvarene dolazne mobilnosti studenata. |
| Osiguranje povećanje udjela diplomiranih studenata koji su prva generacija u obitelji u visokom obrazovanju u ukupnom broju diplomiranih | Diseminiranje informacija o studijskim programima i mogućnostima smještaja u studentski dom, pristupačnosti prostora Studentskog doma osobama s invaliditetom te mogućnostima uključivanja u međunarodnu razmjenu studenata. Organizirani su Dani otvorenih vrata.  Odrađene su predradnje za osnivanje Ureda za karijerno i akademsko savjetovanje i potporu. | cca. 5.000,00 | Udio diplomiranih studenata koji su prva generacija u obitelji u visokom obrazovanju u ukupnom broju diplomiranih za ak. godinu 2018./2019. iznosi **88,70 %** (ciljana vrijednost iznosila je 75 %).  Kako je Veleučilište smješteno u pretežno ruralnom području RH (do nedavno području posebne državne skrbi) te i studenti koji gravitiraju Veleučilištu uglavnom dolaze iz spomenutih područja cilj nam je bio posebno brinuti o tim studentima. Nakon postupka prikupljanja i analize podataka uvidjeli smo da je udio studenata koji su prva generacija u obitelji u visokom obrazovanju u ukupnom broju diplomiranih visok, cilj nam je zadržati postojeći udio naročito u okolnostima rapidnog smanjenja studentske populacije zbog loše demografske slike posebice ruralnih područja RH. |
| Osiguranje povećanje udjela diplomiranih studenata podzastupljenih i ranjivih skupina | Diseminiranje informacija o studijskim programima i mogućnostima smještaja u studentski dom, pristupačnosti prostora Studentskog doma osobama s invaliditetom te mogućnostima uključivanja u međunarodnu razmjenu studenata. Organizirani su Dani otvorenih vrata.  Na studijima Prehrambena tehnologija i Poljoprivreda krša postoji mentorski sustav gdje nastavnici na pojedinim godinama savjetuju studente ne samo u području akademskih pitanja već i na području karijernog izbora i potpore. Odrađene su predradnje za osnivanje Ureda za karijerno i akademsko savjetovanje i potporu.  Nastavnici su ažurirali resurse za učenje na moodle sustavu. Nije uspostavljen sustav za provjeru ažuriranih dokumenata.  Ured za kvalitetu u suradnji s Odborom za osiguravanje i unaprjeđenje kvalitete izradilo je nacrt anketnih upitnika za učinkovitije prikupljanje informacija i identificiranje studenata i studentica iz podzastupljenih i ranjivih skupina. |  | Udio diplomiranih studenata podzastupljenih i ranjivih skupina u ak. godini 2018./2019. iznosi **98,39 % .**  Veleučilište je zadalo navedene specifične ciljeve kako bi svojim aktivnostima koje su navedene unutar specifičnih ciljeva postavilo temelje kontinuiranog praćenja i identificiranja studenata podzastupljenih i ranjivih skupina u skladu s Nacionalnim planom za unaprjeđenje socijalne dimenzije visokog obrazovanja u Republici Hrvatskoj 2019. - 2021.  Veleučilište do 2018/19. ak. godine nije uvelo mehanizme praćenja predmetnih parametara te nismo imali saznanja o stvarnom stanju. Kako je Veleučilište smješteno u pretežno ruralnom području RH (do nedavno području posebne državne skrbi) te i studenti koji gravitiraju Veleučilištu uglavnom dolaze iz spomenutih područja cilj nam je bio posebno brinuti o tim studentima. Nakon postupka prikupljanja i analize podataka uvidjeli smo da je udio diplomiranih studenata podzastupljenih i ranjivih skupina studenata visok, cilj nam je zadržati postojeći udio naročito u okolnostima rapidnog smanjenja studentske populacije zbog loše demografske slike posebice ruralnih područja RH. |

## SAŽETAK

Ukupno dodijeljena sredstva za programsku akademsku godinu 2018/19 iznosila su 1.022.258,07 kn. Od toga se 1.000.000,00 kn odnosi na financiranje temeljne nastavne djelatnosti (prema Programskom ugovoru), a 22.258,07 kn za financiranje za financiranje nastavne djelatnosti temeljene na rezultatima. Smatramo da su sva doznačena sredstva utrošena u cilju postizanja ciljeva Programskog ugovora. Veleučilište će i u idućoj programskoj godini planirati i trošiti sredstva u cilju programskog financiranja i specifičnim ciljevima financiranja u skladu s misijom i vizijom Veleučilišta.